ভাসছে কলকাতা, জমা জলে মর্মান্তিক দুর্ঘটনা

কলকাতা: রাতভর বৃষ্টিতে কার্যত জলবন্দি গোটা কলকাতা (Kolkata Waterlogged) শহর। বৃষ্টিতে জলমগ্ন উত্তর-দক্ষিণ কলকাতা-সহ বাংলার বিস্তীর্ণ এলাকা। সেই জমা জলে পরে তারে বিদ্যুৎস্পৃষ্ট হয়ে শহরের বিভিন্ন জায়গায় মৃত্যু হয়েছে কমপক্ষে ৮ জনের। ইতিমধ্যেই দেহ উদ্ধার করে পাঠানো হয়েছে ময়নাতদন্তে।

মঙ্গলবার সকালে ফল বিক্রেতা বাবু কুণ্ডু নেতাজিনগর এলাকা দিয়ে সাইকেলে যাচ্ছিলেন।কোনও কারণে বিদ্যুতের খুঁটিতে হাত দেন তিনি। সঙ্গে সঙ্গে তড়িদাহত হয়ে ছিটকে পড়েন রাস্তায়। ঘটনাস্থলেই মৃত্যু হয় তাঁর। একবালপুরে বিদ্যুৎস্পৃষ্ট হয়ে মৃত্যু হয়েছে এক বৃদ্ধের। তাঁর নাম জিতেন্দ্র সিং। অচৈতন্য অবস্থায় তাঁকে উদ্ধার করে এসএসকেএমে নিয়ে গেলে চিকিৎসকরা মৃত বলে ঘোষণা করেন। এছাড়াও কালিকাপুর, গড়িয়াহাট, বেনিয়াপুকুর থেকেও মৃত্যুর খবর মিলেছে। শেষ পাওয়া খবর অনুযায়ী মোট মৃতের সংখ্যা ৭। তবে তা বাড়তে পারে বলেই আশঙ্কা।

আরও পড়ুন: প্রাকৃতিক দুর্যোগে বিপর্যস্ত কলকাতা, কন্ট্রোল রুমে মেয়র ফিরহাদ

পুজোর আনন্দ কিছুটা হলেও বৃষ্টি যে মাটি করতে পারে, সেই আশঙ্কা ছিলই। হাওয়া অফিসের পূর্বাভাস সত্যি করেই প্রতিপদ অর্থাৎ সোমবার রাতে কলকাতায় মেঘভাঙা বৃষ্টি হয়। সূত্রের খবর, ৫ ঘণ্টায় গড়ে ২৫০ মিলিলিটার বৃষ্টি হয়েছে। ফলে জলমগ্ন প্রায় গোটা কলকাতা। উত্তর থেকে দক্ষিণ, সর্বত্র জলবন্দি মানুষ। কাকভরে কলকাতা পুরসভার কন্ট্রোলরুমে নিজে গিয়ে তদারকিতে বসলেন মেয়র ফিরহাদ হাকিম। কন্ট্রোল রুম পৌঁছালেন কলকাতা পুরসভার নিকাশি বিভাগের মেয়র পাড়িষদ তারক সিং। ইতিমধ্যেই শহর কলকাতার সমস্ত পাম্পিং স্টেশন কে একটিভ করা রয়েছে। প্রবল বৃষ্টিতে যাদবপুর, পার্কসার্কাস, তারাতলা, একবালপুর, ভবানীপুর-সহ সর্বত্র যতদূর চোখ যায় শুধু জল আর জল। সল্টলেক এবং লাগোয়া এলাকা বানভাসি চেহারা নিয়েছে। থৈ থৈ অবস্থা কলকাতার ব্যস্ত রাস্তাগুলির। জল জমেছে কসবা, ভিআইপি বাজার, কাঁকুরগাছি, নিউটাউনসহ বিভিন্ন এলাকায়। জলমগ্ন খিদিরপুর, মোমিনপুর, সার্দান অ্যাভিনিউ। আলিপুর আবহাওয়া দফতর বলছে, দক্ষিণবঙ্গ জুড়ে জারি হয়েছে লাল সতর্কতা।

সল্টলেক এবং লাগোয়া এলাকা বানভাসি চেহারা নিয়েছে। থৈ থৈ অবস্থা কলকাতার ব্যস্ত রাস্তাগুলির। জল জমেছে কসবা, ভিআইপি বাজার, কাঁকুরগাছি, নিউটাউনসহ বিভিন্ন এলাকায়। জলমগ্ন খিদিরপুর, মোমিনপুর, সার্দান অ্যাভিনিউ। আলিপুর আবহাওয়া দফতর বলছে, দক্ষিণবঙ্গ জুড়ে জারি হয়েছে লাল সতর্কতা।

দেখুন ভিডিও